钦定古今图书集成/明伦汇编/氏族典/第332卷 > 刘琨
## 钦定古今图书集成/明伦汇编/氏族典/第332卷 > 刘琨

按《晋书刘琨传》：“琨字越石，中山魏昌人，汉中山静王
胜之后也。祖迈，散骑常侍。父蕃，清高冲俭，位至光禄
大夫。琨少得儁朗之目，高密王泰辟为掾，频迁尚书
郎。齐王冏辅政，拜尚书左丞。冏败范阳王虓引为司
马。及惠帝幸长安，刘乔攻虓，虓败，琨说冀州刺史温
羡，使让位于虓，与虓共破东平王。楙走刘乔，又斩石”
超，因统诸军奉迎大驾。以勋封广武侯。永嘉元年，为
并州刺史。愍帝即位，拜大将军、都督并州诸军事，寻
为石勒击败，穷蹙不能复守。鲜卑叚匹䃅数遣信要
琨，琨率众赴之，约为兄弟。是时西都不守，元帝制称
江左，琨乃令长史温峤劝进。元帝转琨为侍中，匹䃅
奔其兄丧，琨遣世子群送之。而末波率众要击，群为
末波所得，末波厚礼之，密遣使赍群书，请琨为内应，
而为匹䃅逻骑所得，琨不之知，来见匹䃅，遂为匹䃅
所害。谥曰愍。